CENTEL วิ่งฉิว 3.52% สูงสุดในรอบ 1 เดือน โบรกฯ เชียร์ซื้อ ชี้กำไร Q1 มีลุ้นทำนิวไฮ
CENTEL วิ่งฉิว 3.52% สูงสุดในรอบ 1 เดือน ล่าสุด ณ เวลา 11.02 น. อยู่ที่ 51.50 บาท บวก 1.75 บาท หรือ 3.52% สูงสุดที่ 51.50 บาท ต่ำสุดที่ 50 บาท ด้วยมูลค่าซื้อขาย 123.23 ล้านบาท ด้าน โบรกฯ เชียร์ซื้อ เคาะเป้า 54 บาท ชี้กำไร Q1/61 มีลุ้นทำนิวไฮ รับอานิสงส์ยอดนักท่องเที่ยวต่างชาติพุ่ง
4 เม.ย. 2561

ผู้สื่อข่าวรายงานว่า ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ล่าสุด ณ เวลา 11.02 น. อยู่ที่ 51.50 บาท บวก 1.75 บาท หรือ 3.52% สูงสุดที่ 51.50 บาท ต่ำสุดที่ 50 บาท ด้วยมูลค่าซื้อขาย 123.23 ล้านบาท

โดย ราคาหุ้น CENTEL ปรับตัวขึ้นสูงสุดในรอบ 1 เดือน นับตั้งแต่ราคาหุ้นปิดตลาดที่ระดับ 52 บาท เมื่อวันที่ 26 ก.พ.61
ทั้งนี้ บล.กรุงศรี ระบุในบทวิเคราะห์ แนะนำซื้อ CENTEL และให้ราคาเป้าหมายที่ 54 บาทต่อหุ้น โดยคาดว่ากำไรสุทธิไตรมาส 1/61 มีโอกาสทำ New High รับอานิสงส์จำนวนนักท่องเที่ยวชาวต่างชาติเพิ่มขึ้นทำสถิติสูงสุดเป็นประวัติการณ์
โดยธุรกิจอาหารซึ่งคิดเป็น 50% ของรายได้รวมรับผลบวกต้นทุนวัตถุดิบลดลงโดยเฉพาะ KFC ซึ่งได้ประโยชน์จากราคาไก่ตกต่ำ(รายได้จาก KFC คิดเป็นสัดส่วน 55% ของรายได้จากธุรกิจอาหาร)
รวมทั้งยังคาดการณ์รายได้จะเติบโตเฉลี่ย (CAGR) ในช่วงปี 2017-2022 ประมาณ 15% ต่อปี จากอัตราค่าห้องพักที่เพิ่มขึ้นหลังการปรับปรุงห้องพักใหม่ อีกทั้งยังมีแผนขยายสาขาของธุรกิจร้านอาหารเพิ่มมากขึ้น